|  |  |
| --- | --- |
| **Pakalpojuma nosaukums** | **Atkārtotas laulības apliecības vai izziņas par laulības reģistrāciju pieprasīšana** |
| **Pakalpojuma saņēmējs** | Fiziska persona, publisko tiesību juridiska persona, privāto tiesību juridiska persona.  Fiziska persona pieprasa atkārtotos dokumentus pati par sevi vai tos pieprasa tās pilnvarotā persona, uzrādot notariāli apliecinātu pilnvarojumu latviešu valodā. Pieprasot izziņu par citas personas laulības reģistrāciju, jāpierāda sava tiesiskā ieinteresētība un/vai radniecība, jānorāda dokumenta izmantošanas mērķis. |
| **Pakalpojuma sniedzējs** | Dzimtsarakstu nodaļa, Zemgales iela 33, Olaine |
| **Pakalpojuma būtības īss apraksts** | Persona var pieprasīt atkārtoto laulības apliecību vai izziņu par laulības reģistrāciju un to saņemt normatīvajos aktos noteiktajā kārtībā. Personai ir pienākums atkārtoti pieprasīt laulības apliecību, ja tā ir pazaudēta, ja tajā ir neprecizitātes vai bojājumi, kuru dēļ nav iespējams izlasīt norādīto informāciju, vai, ja tā izsniegta dzimtsarakstu nodaļā Latvijas PSR Laulības un ģimenes kodeksā paredzētajā kārtībā, t.i., līdz 1993. gada 1. septembrim un šo dokumentu nepieciešams lietot ārvalstīs.  Tiesības pieprasīt laulības apliecību, izziņu par laulības reģistrāciju vai laulības reģistra ieraksta kopiju ir personai, par kuru ieraksts izdarīts, vai tās pilnvarotai personai. Ja laulība izbeidzas ar viena laulātā nāvi vai izsludināšanu par mirušu, izsniedz izziņu par laulības reģistrāciju saskaņā ar ierakstu laulības reģistrā. Ja laulība šķirta, izsniedz izziņu par laulības reģistrāciju ar atzīmi par laulības šķiršanu saskaņā ar ierakstu laulības reģistrā. Ja laulības šķiršana reģistrēta Latvijas dzimtsarakstu nodaļā līdz 1993.gada 1.septembrim, var saņemt izziņu par laulības šķiršanu saskaņā ar ierakstu laulības šķiršanas reģistrā.  Persona atkārtoto laulības apliecību vai izziņu par laulības reģistrāciju var saņemt personiski dzimtsarakstu nodaļā, vai arī saņemt izziņu par laulības reģistrāciju savā e-pastā kā elektronisku dokumentu, kas parakstīts ar drošu elektronisko parakstu un satur laika zīmogu. |
| **Kas jādara, lai varētu saņemt pakalpojumu?** | Latvijas valsts portālā www.latvija.lv jāveic e-pakalpojums " Atkārtotas laulības apliecības vai izziņas no laulības reģistra pieprasīšana" vai jāiesniedz iesniegums dzimtsarakstu nodaļā personiski klātienē, vai nosūtot e-pastā uz dzimtsarakstu nodaļas oficiālo e-pasta adresi [dzimtsaraksti@olaine.lv](mailto:dzimtsaraksti@olaine.lv) , vai nosūtot pastā, vai kā elektronisku dokumentu ar e-parakstu.  Aizpildot iesnieguma veidlapu jānorāda dokumenta izmantošanas mērķis. Ja pieprasa dokumentu par citu personu, kas ir radinieks, iesniegumā jānorāda personu savstarpējās radniecības pakāpe un nepieciešamības gadījumā šī radniecība jāapliecina ar dokumentiem, jānorāda dokumenta izmantošanas mērķis. Ja pieprasa dokumentu par citu personu, kas nav radinieks, iesniegumā jānorāda un nepieciešamības gadījumā jāuzrāda dokumenti, kas apliecina tiesiskās ieinteresētības pamatu, dokumenta izmantošanas mērķi. |
| **Pakalpojuma saņemšanai nepieciešamie dokumenti** | Nepieciešamie dokumenti:  1) Latvijas Republikā derīgs personas identitāti apliecinošs dokuments (pase vai personas apliecība), 2) ja pieprasa par radinieku, radniecību apliecinošie dokumenti;  3) ja pieprasa par citu personu, jāuzrāda tiesisko ieinteresētību pamatojošie dokumenti;  4) pilnvarotajai personai papildus iepriekš minētajam, jāuzrāda notariāli apliecināta pilnvara latviešu valodā. |
| **Normatīvie akti** | [Informācijas atklātības likums](http://www.likumi.lv/doc.php?id=50601) (Saeima; likumi; 1998.11.20.);  [Administratīvā procesa likums](http://www.likumi.lv/doc.php?id=55567) (Saeima; likumi; 2004.02.01.);  [Par pašvaldībām](http://www.likumi.lv/doc.php?id=57255) (Saeima; likumi; 1994.06.09.);  [Iesniegumu likums](http://www.likumi.lv/doc.php?id=164501) (Saeima; likumi; 2008.01.01.);  [Civilstāvokļa aktu reģistrācijas likums](http://www.likumi.lv/doc.php?id=253442) (Saeima; likumi; 2013.01.01.);  [Ministru kabineta 03.09.2013. noteikumi Nr.761 ,,Noteikumi par civilstāvokļa aktu reģistriem”](http://likumi.lv/doc.php?id=259879) (Ministru kabinets; noteikumi; 761; 2013.09.18.);  [Ministru kabineta 24.09.2013. noteikumi Nr. 906 "Noteikumi par civilstāvokļa aktu reģistrācijas valsts nodevu"](http://likumi.lv/doc.php?id=260214) (Ministru kabinets; noteikumi; 906; 2013.09.27.);  Olaines novada domes 2023. gada 25. oktobra lēmums „Par maksas noteikšanu Olaines novada Dzimtsarakstu nodaļas sniegtajiem maksas pakalpojumiem” (11. prot., 6.p.) |
| **Maksa par pakalpojumu** | * Par atkārtotās laulības apliecības izsniegšanu personai jāmaksā valsts nodeva 7.00 eiro. Uzrādot attiecīgu statusu apliecinošu dokumentu no šīs valsts nodevas atbrīvo:  1. personu ar I vai II invaliditātes grupu; 2. personu, kura atrodas pilnā valsts vai pašvaldības apgādībā; 3. personu, kura normatīvajos aktos noteiktajā kārtībā ir atzīta par trūcīgu; 4. bāreni vai bez vecāku gādības palikušu bērnu pēc pilngadības sasniegšanas līdz 24 gadu vecuma sasniegšanai; 5. 5. daudzbērnu ģimeni, ja tai un vismaz trim tās aprūpē esošiem bērniem, tai skaitā audžuģimenē ievietotiem un aizbildnībā esošiem, ir noteikta viena deklarētā dzīvesvieta vai papildu adrese.  * Par izziņu par laulības reģistrāciju personai jāmaksā 6.00 eiro saskaņā ar Olaines novada domes 2023. gada 25. oktobra lēmumu „Par maksas noteikšanu Olaines novada Dzimtsarakstu nodaļas sniegtajiem maksas pakalpojumiem” (11. prot., 6.p.) |
| **Pakalpojuma saņemšanas termiņš** | Civilstāvokļa aktu reģistrāciju apliecinoša dokumenta atkārtota izsniegšana notiek viena mēneša laikā no iesnieguma saņemšanas brīža un pēc priekšapmaksas veikšanas par pakalpojumu. |
| **Pakalpojuma saņemšanas/pieprasīšanas veids** | Latvijas valsts portālā www.latvija.gov.lv jāveic e-pakalpojums " Atkārtotas laulības apliecības vai izziņas no laulības reģistra pieprasīšana", klātienē, vai nosūtot e-pastā uz dzimtsarakstu nodaļas oficiālo e-pasta adresi [dzimtsaraksti@olaine.lv](mailto:dzimtsaraksti@olaine.lv) , vai nosūtot pastā, vai kā elektronisku dokumentu ar e-parakstu |
| **Ar ko sazināties jautājumu gadījumā par šo pakalpojumu?** | tālr. 261746 vai 27014877,  [dzimtsaraksti@olaine.lv](mailto:dzimtsaraksti@olaine.lv) |
| **Piezīmes** | Valsts nodevu var samaksāt, pārskaitot Olaines novada pašvaldībai  Reģistrācijas Nr.90000024332  AS „Swedbank” Konts: LV34HABA0551036014438  vai klātienē pašvaldībā ar bankas karti |